Џек Фишер (астронаут)
Џек Дејвид Фишер (; Луисвил, 23. јануар 1974) бивши је астронаут агенције НАСА и пуковник Ратног ваздухопловства Сједињених Америчких Држава. За астронаута је изабран 2009. године као члан 20. астронаутске групе америчке свемирске агенције.

Први пут полетео је у свемир у априлу 2017. руском летелицом Сојуз МС-04 и боравио је на Међународној свемирској станици као летачки инжењер Експедиције 51/52 до септембра 2017.

Током досадашње каријере, забележио је 3.000 часова лета. У свемиру је провео 135 дана. Маја 2018. саопштио је одлуку о повлачењу из НАСА и повратку у Ратно ваздухопловство САД.

По завршетку средње школе 1992, одлази на студије и дипломира астронаутику на Ваздухопловној академији САД 1996. године, да би магистрирао две године касније на МИТ из исте области. Завршио је елитну школу за пробне пилоте при Ратном ваздухопловству САД у ваздухопловној бази Едвардс, Калифорнија, у једном тренутку своје каријере радио је у Пентагону, а такође је и борбени ветеран операције Трајна слобода током рата у Авганистану. Носилац је бројних војних одликовања. Ожењен је, отац двоје деце.

Галерија

Референце

Спољашње везе 

 Профил на сајту агенције НАСА
 Биографија на сајту -{Spaceflight101}-
 Биографија на сајту -{Astronautics}-
 Биографија на сајту -{Spacefacts}-
 

Рођени 1974.
Амерички астронаути
Амерички пилоти
Амерички инжењери